Diari Oficial de la Generalitat Valenciana


Sumari del DOGV 7057, del 01-07-2013 (2013/6633)

Notificació de la sentència dictada en el procediment ordinari número 127/2012.
-------------------------------------------------------------------------------

### Dades del document

Número de DOGV
:   7057

Data del DOGV
:   01-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6633


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el procediment ordinari número 127/2012.  
  
 [2013/6633]  
Juí ordinari 000127/2012  
De: Sistemas Phoenix Mecano España, SA.  
Procurador: Francisco Cerrillo Ruesta.  
Contra: Taberner Import, SL, i Joaquín Taberner Quiles.  
Procurador/a: -  
Pilar Lluna Gasco, secretària judicial del Jutjat Mercantil número 3 de València, mitjançant este edicte faig saber que en este procediment de juí ordinari, seguit a instàncies de Sistemas Phoenix Mecano España, SA, contra Taberner Import, SL, i Joaquín Taberner Quiles, s'ha dictat la Sentència número 72/2013, de 25 de març de 2013, la dispositiva de la qual, literalment, és la següent:  
«Estime íntegrament la demanda interposada per la procuradora a instàncies de Sistemas Phoenix Mecano España, SA, representada per l'habilitada del procurador Francisco Cerrillo Ruesta, María Belen Alcocer Moyá, i assistida de la lletrada Alicia Ortega Serrano, contra els demandats Taberner Import, SL, i Joaquín Taberner Quiles (ambdós en rebel'lia), en reclamació de vint-i-cinc mil tres-cents vint-i-set euros i setanta cèntims (25.327,70 €), i declare l'incompliment de la mercantil demandada de la seua obligació del pagament i, en conseqüència, condemne l'entitat Taberner Import, SA, a pagar la quantitat de vint-i-cinc mil tres-cents vint-i-set euros i setanta cèntims (25.327,70 €), en concepte de principal, més els interessos legals, condemnant-la, a més, a les costes del juí.  
Així mateix, declare que Joaquín Taberner Quiles, bé com a administrador de la societat codemandada és responsable solidari del deute reclamat pels raonaments que s'hi exposen, bé per no haver complit com a administrador amb les seues obligacions formals i legals, ocultant i/o encobrint una situació d'insolvència, tancament i desaparició i no procedint a la liquidació i dissolució de la societat, que efectivament són el seu deure, per la qual cosa condemne l'esmentat demandat que pague de forma solidària a l'actora la quantitat deguda per la seua empresa de vint-i-cinc mil tres-cents vint-i-set euros i setanta cèntims (25.327,70 €) de principal, més interessos legals i a les costes del juí.  
  
Notifiqueu esta resolució a les parts i feu-los saber que s'hi pot interposar un recurs d'apel'lació davant d'este Jutjat (article 458 de la LEC), que resoldrà la Secció Novena de l'Audiència Provincial de València dins dels 20 dies següents al de la notificació.  
  
Porteu a les actuacions un certificat d'esta sentència i incloeu l'original en el llibre de sentències.  
Esta és la meua sentència, que, jutjant en esta instància, pronuncie, mane i firme.»  
I atés que els demandats, Taberner Import, SL, i Joaquín Taberner Quiles, es troben en parador desconegut, s'expedix este edicte a fi que els valga de notificació de forma deguda.  
  
València, 20 de maig de 2013.- La secretària judicial: Pilar Lluna Gasco.